stanford-oval/wikipedia huggingface dataset:
Juanes
Elämäkerta > Kaupallinen menestys

Toinen albumi Un día normal (suom. Normaali päivä), myös Santaolallan tuottama, julkaistiin vuonna 2002. Albumi menestyi erittäin hyvin latinalaisessa Amerikassa. Albumi saavutti kultalevyn ensimmäisenä myyntipäivänään Kolumbiassa sekä sai platinaa sekä multiplatinaa maissa kuten Kolumbia, Meksiko sekä Espanja. Albumi oli 92 viikkoa kymmenen parhaan joukossa Billboardin Top Latin Albums -listalla tehden uuden ennätyksen vietettyään kaksi vuotta listalla. Ensimmäinen single ”A Dios le pido” (suom. Pyydän Jumalalta) nousi kymmenen parhaan listalle kahdessatoista maassa ja vietti 47 viikkoa Billboard Hot Latin Tracks -listalla. Albumilla on myös duetto Nelly Furtadon kanssa laulussa ”Fotografia” (suom. Valokuva), myöhemmin Juanes työskenteli uudelleen Nelly Furtadon kanssa hänen levyillään muun muassa lauluissa ”Powerless (Say What You Want)” albumilla Folklore sekä ”Te busque” (suom. Etsin sinua) albumilla Loose. Vuonna 2003 Juanes voitti Latin Grammy -palkinnon kaikissa sarjoissa, joissa hän oli ehdolla, muun muassa vuoden laulu ja vuoden albumi.
Kolmas albumi Mi sangre (suom. Vereni) julkaistiin syyskuussa 2004. Albumilta julkaistiin kolme singleä, joista kukin nousi listaykköseksi useissa maissa. Kolmas single ”La camisa negra” (suom. Musta paita) nosti Juanesin suosioon myös Keski-Euroopassa sekä Aasiassa. Vuonna 2005 Juanes voitti kolme Latin Grammyä lisää. Palkinnot olivat paras rocklaulu (”Nada valgo sin tu amor”), paras rocksooloalbumi (Mi sangre) ja paras musiikkivideo (”Volverte a ver”). Albumi Mi sangre oli vuonna 2006 myydyin ulkomaisen artistin albumi Suomessa. Vuonna 2006 hän nauhoitti dueton laulusta ”The Shadow of Your Smile” Tony Bennettin kanssa.
Elokuussa 2006 Juanes aloitti vapaavuoden viettääkseen aikaa perheensä kanssa sekä keskittyäkseen uuden albumin tekemiseen. Uusi albumi La vida es un ratico (suom. Elämä on hetki) ilmestyi lokakuussa 2007 ja ensimmäinen single ”Me enamora” (suom. Saa minut rakastumaan) 4. syyskuuta 2007.
Elämäkerta > Aktivismi

Juanes on pyrkinyt parantamaan kotimaansa oloja. Hän perusti Mi Sangre -säätiön, joka auttaa maamiinojen uhreja Kolumbiassa. Vuonna 2005 Time nimesi hänet maailman sadan vaikutusvaltaisimman ihmisen joukkoon. Huhtikuussa 2006 Juanes esiintyi Euroopan parlamentissa edistääkseen tietoisuutta maamiinoja vastaan. Parlamentti lahjoitti 2,5 miljoonaa euroa Kolumbian maamiinojen uhreille. Heinäkuussa 2006 Juanes sai suurimman Ranskan myöntämän kunnianosoituksen (Ordre des Arts et des Lettres), kun hänet lyötiin ritariksi työstään sosiaalisen aktivismin parissa. Toukokuussa Juanes sai nimikkopuiston, Parque Juanes de la Paz, Medellínin kaupunkiin.
Rauhankonsertti Havannassa 2009

20. syyskuuta 2009 Juanes järjesti toisen Peace without Borders - ilmaiskonsertin, joka pidettiin Kuuban pääkaupungin Havannan Vallankumousaukiolla. Konserttiin otti osaa hänen lisäkseen neljätoista esiintyjää kuudesta maasta. Juanesin konsertti herätti vaihtelevia reaktioita puolesta ja vastaan. Kolumbialainen muusikko sai kylmän vastaanoton Miamin kuubalaisyhteisöltä. Yhdysvaltain presidentti Barack Obaman mukaan konsertilla "tuskin on vaikutusta amerikkalais-kuubalaisiin valtiosuhteisiin". Konsertti oli suurin yleisötapahtuma Havannassa sitten 1959 vallankumouksen.
Diskografia

Fíjate bien (2001)
Un día normal (2002)
Mi sangre (2004)
La vida es un ratico (2007)
P.A.R.C.E. (2010)
Loco de Amor (2014)
Mis Planes Son Amarte (2017)
Más Futuro Que Pasado (2019)
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto
Fundación Mi Sangre
Suomenkielinen fanisivusto (Arkistoitu – Internet Archive)
Juanes esiintymässä New Orleansissa.
Juanes esiintymässä Dallasissa vuonna 2006.
Zelt Musik Festival 2015 Freiburg, Saksa
Zelt Musik Festival 2015 Freiburg, Saksa
Kaarasjoen kirkko

| Kaarasjoen kirkko Kárášjoga girku, Karasjok kirke |
| --- | --- |

Sijainti:  Kaarasjoki
Kirkkokunta:  Norjan kirkko
Hiippakunta:  Nord-Hålogalandin hiippakunta
Rakentamisvuosi:  1974
Suunnittelija:  Odd Østbye
Materiaali:  Puu
Istumapaikkoja:  336
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kaarasjoen kirkko (norj. Karasjok kirke, pohjoissaameksi Kárášjoga girku) on kirkko Norjan Kaarasjoella Finnmarkin läänissä.
Kirkko on rakennettu vuonna 1974. Sen on suunnitellut arkkitehti Odd Østbye. Se on rakennettu puusta ja on muodoltaan kahdeksankulmio. Kirkossa on 336 istumapaikkaa.
Kaaranneskosken masuuni

Kaaranneskosken masuuni (käytetty myös nimiä Kaaraneksen masuuni tai Kaaraneskosken masuuni) toimi Pellossa Miekojärven itäpuolella, Miekojärven ja Vähä Vietojärven välisen kanavan rannalla noin 350 metriä itään nykyisestä Kaaranneskosken voimalaitoksesta. Masuuni oli toiminnassa vuosina 1805–1807.
Pajalan Köngäksen ruukin omistanut ruukinpatruuna Erik Christiernin osti Kaaraneksen tilan 1795 ja myi sen 1803–1804 Olof Ekströmille joka rakensi sitten masuunin 1804–1805. Masuunin toiminta-aika ji lyhyeksi sillä sen laattakivistä muurattu uuni hajosi jo vuonna 1806 ja masuunin käyttö loppui talouden taantuman ja sotien vuoksi 1807. Masuunin tuotaamia rautaharkkoja kuljetettiin poroilla Kaaraneksesta Turtolaan reittiä joka tunnetaan kansanperinteessä ja kirjallisuudessa nimillä Kalttitie tai Malmitie. Turtolasta harkot päätyivät Svansteinin ruukille.
Masuunista on jäänteinä Kaaraneksen kankaalla rakennusten pohjia ja hiilimiiluja. Miiluissa tuotettiin masuunin ja pajojen tarvitsemat puuhiilet. Lähiseuduilta löytyy myös masuunin toimintaan liittyneitä malmin ottopaikkoja, hiilimiiluja ja potaskanvalmistuspaikkoja.
Jouko Puhakka (ralliautoilija)

| Jouko Puhakka> Henkilötiedot |
| --- | --- |
Syntynyt: 10. joulukuuta 1962 (ikä 61)
Kansalaisuus:   Suomi
WRC-ura
Kartanlukija(t):  Keijo Eerola Mika Ovaskainen Jakke Honkanen Tomi Tuominen
Kilpailuja:  14
Maailmanmestaruuksia:  0
Voittoja:  0
Palkintosijoja:  0
Erikoiskoevoittoja:  0
MM-pisteitä:  0
Ensimmäinen kilpailu:  Jyväskylän Suurajot 1991
Viimeinen kilpailu:  Neste Ralli 2001
Jouko Puhakka (s. 10. joulukuuta 1962) on suomalainen ralliautoilija ja kartanlukija. Hän on nelinkertainen ralliautoilun Suomen mestari isossa N-ryhmässä ja hallitsi kilpailuja pitkälti koko 1990-luvun. Vuosina 1992 - 2002 Puhakka voitti 44 N-ryhmän osakilpailua, kun samanaikaisesti kaikki muut kuljettajat voittivat yhteensä vain 43 osakilpailua. Puhakan ajotyyli on tunnetusti näyttävä ja hänen rohkeat ajolinjansa tekivät hänet tunnetuksi ralliyleisön piirissä.
Rallin SM-sarjan lisäksi Puhakka on osallistunut 15 Rallin maailmanmestaruussarjan osakilpailuun kuljettajana ja kerran kartanlukijana, 11 kertaa (vuosina 1991 - 2001) Suomen ralliin ja vuonna 1999 myös Ruotsin, Portugalin, Katalonian ja Korsikan ralleihin. Ryhmävoittoon Puhakka ylsi kolme kertaa Suomen rallissa ja kerran Ruotsin rallissa, parhaan kokonaiskilpailusijoituksensa ollessa 9:s vuonna 1997 Jyväskylässä.
Saavutuksia > Mestaruudet

Rallin SM-sarja B-ryhmän Cup
1989 Audi Quattro A2
Rallin SM-sarja iso N-ryhmä
1996 Mitsubishi Lancer Evo 3
1997 Mitsubishi Carisma GT Evo 4
1998 Mitsubishi Carisma GT Evo 4
2001 Mitsubishi Carisma GT Evo 6
Saavutuksia > Rallin maailmanmestaruussarja

15 osakilpailua kuljettajana ja 1 kartanlukijana
1991 Suomen ralli Mitsubishi Galant VR-4; ryhmävoitto, kokonaiskilpailun 14:s
1992 Suomen ralli Mitsubishi Galant VR-4; keskeytys
1993 Suomen ralli Mitsubishi Galant VR-4; ryhmän kolmas, kokonaiskilpailun 13:s
1994 Suomen ralli Mitsubishi Lancer RS; keskeytys
1995 Suomen ralli Mitsubishi Lancer Evo 2; keskeytys
1996 Suomen ralli Mitsubishi Lancer Evo 3; keskeytys
1997 Suomen ralli Mitsubishi Carisma GT Evo 4; ryhmävoitto, kokonaiskilpailun 9:s
1998 Suomen ralli Mitsubishi Carisma GT; keskeytys
1999 Ruotsin ralli Mitsubishi Lancer Evo 4; ryhmävoitto, kokonaiskilpailun 13:s
1999 Portugalin ralli Mitsubishi Lancer Evo 5; keskeytys
1999 Katalonian ralli Mitsubishi Lancer Evo 5; keskeytys
1999 Korsikan ralli Mitsubishi Lancer Evo 5; keskeytys
1999 Suomen ralli Mitsubishi Lancer Evo 5; ryhmävoitto, kokonaiskilpailun 11:s
2000 Suomen ralli Mitsubishi Carisma GT Evo 6; keskeytys
2001 Suomen ralli Mitsubishi Carisma GT; keskeytys
2007 Suomen ralli Mitsubishi Lancer Evo 9; ryhmän 23:s, kokonaiskilpailun 58:s (*kartanlukijana)
Saavutuksia > FIA:n kuljettajien cup sarjavalmisteisilla autoilla (FIA Cup for Drivers of Production Cars)

1991 sijoitus 8:s 13:lla pisteellä
1997 sijoitus 6:s 13:lla pisteellä
1999 sijoitus 5:s 26:lla pisteellä
Saavutuksia > Arctic Rally

1991 Mitsubishi Galant VR-4; ryhmän 3:s, kokonaiskilpailun 9:s
1991 Mitsubishi Galant VR-4; keskeytys
1991 Mitsubishi Galant VR-4; ryhmän 5:s, kokonaiskilpailun 6:s
1991 Mitsubishi Galant VR-4; ryhmän 2:s, kokonaiskilpailun 3:s
1991 Mitsubishi Lancer Evo 4; keskeytys
1991 Mitsubishi Lancer Evo 3; ryhmävoitto, kokonaiskilpailun 3:s
1991 Mitsubishi Lancer Evo; ryhmävoitto, kokonaiskilpailun 4:s
1991 Mitsubishi Carisma GT; ryhmävoitto, kokonaiskilpailun 3:s
1991 Toyota Celica GT-Four; ryhmän ja kokonaiskilpailun 2:nen
1991 Mitsubishi Carisma GT Evo 6; keskeytys
1991 Mitsubishi Carisma GT Evo 6; ryhmän 3:s, kokonaiskilpailun 6:s
1991 Mitsubishi Carisma GT; ryhmävoitto, kokonaiskilpailun 4:s
Kahdenkädenmiekka

Vuoden 1548 etsaus zweihänderin käytöstä Kapplelin taistelussa 1531.
Kahdenkädenmiekka on pitkäteräinen kahdelle kädelle tarkoitettu lyömäase. Kahdenkädenmiekan käyttö vaatii erityistä taitoa, sillä sitä käytettäessä ei voida käyttää kilpeä, vaan kaikki puolustukset on tehtävä joko väistöliikkeillä tai käyttäen terän lapetta hyväksi.
Toisin kuin yleensä kuvitellaankenen mukaan?, kahdenkädenmiekat eivät ole sen raskaampia aseita kuin miekat yleensäkään, ja ne pyritään tasapainottamaan niin, että aseen painopiste on hieman väistimen yläpuolella.
Kahdenkädenmiekkoja

Eurooppalainen pitkämiekka, joka oli yleinen keskiajalla ja renessanssin aikana
Saksalainen zweihänder
Skotlantilainen claymore
Japanilaiset katana ja odachi
Kiinalainen wodao
Kahdentoista jumalan alttari

| Kahdentoista jumalan alttari |
| --- | --- |
 Kahdentoista jumalan alttarin jäännöksiä Agoran arkeologisella alueella.
Sijainti:  Agora, Ateena,  Kreikka
Koordinaatit:  37°58′33″N, 23°43′22″E
Rakennustyyppi:  alttari
Valmistumisvuosi:  550–500 eaa.
Julkisivumateriaali:  kalkkikivi
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kahdentoista jumalan alttari (kreik. Βωμός των Δώδεκα Θεών, Bomós ton Dódeka Theón) oli Ateenan antiikin aikaisella Agoralla sijainnut alttari, joka oli omistettu kahdelletoista olympolaiselle jumalalle.
Alttari rakennettiin arkaaisella kaudella noin vuonna 550–500 eaa. Sen rakennuttaja oli Peisistratos nuorempi, joka oli tyranni Peisistratoksen pojanpoika. Alttari oli Ateenan vanhimpia ja keskeisimpiä uskonnollisia rakennuksia. Se toimi samalla kaupungin virallisena keskipisteenä, josta mitattiin etäisyydet kaikkiin muihin paikkoihin. Alttari tuhoutui osittain persialaissodissa vuosina 480–479 eaa. ja se rakennettiin uudestaan vasta 400-luvun eaa. loppupuolella. Merkityksensä vuoksi alttari tunnetaan hyvin antiikin kirjallisista lähteistä.
Alttari sijaitsi Agoran pohjoisosassa Panathenaia-juhlan tien varressa. Se oli suorakulmainen ja tehty kalkkikivestä. Sen ympärillä oli peribolos eli aidattu pyhäkköpiha. Alttarin länsipuolella oli Zeuksen stoa ja eteläpuolella roomalaisena aikana Areen temppeli.
Alttarista on kaivettu esiin sekä sen perustuksia että päällysosia vuodesta 1934 lähtien. Jäännökset sijaitsevat aivan Agoran arkeologisen alueen pohjoisosan halkaisevan Ateenan metron Linjan 1 eteläpuolella. Suurin osa alttarista on kuitenkin metroradan alla.
Aiheesta muualla

Kuvia tai muita tiedostoja aiheesta Kahdentoista jumalan alttari Wikimedia Commonsissa
Kabinetti

Helsingissä sijaitsevan Hotelli Tornin kabinetti kuvattuna vuonna 1979.
Kabinetti on rakennuksessa sijaitseva yksityinen usein erillinen kokous- tai virkahuone, jossa toimitetaan vieraiden vastaanottoa sekä järjestetään yksityistilaisuuksia kuten kokouksia ja neuvotteluja.
Venäjän keisari Aleksanterin palatsin vaahterahuoneen kabinetti.
Arkkitehtonisesti kabinetti on suunniteltu rakennuksen avoimelle ja valoisalle puolelle, esimerkiksi rakennuksen näköispaikalle kuten kattohuoneistoon tai vintille. Kabinetin koko riippuu sen käyttötarpeista sekä käyttöasteesta; huoneita voi olla yksi tai useampi.
Historia

Kabinetti on lähtöisin eurooppalaiselta klassismin ja modernismin kaudelta. Kabinettitiloja on rakennettu arvorakennuksiin kuten palatseihin, linnoihin ja kartanoihin virkahuoneiksi, jotka on suunniteltu etiketinmukaisiksi kokoontumishuoneiksi, esimerkiksi arvohenkilöiden audienssien vastaanottotiloiksi. Tämän tyyppisten tilahuoneratkaisujen olosuhteet ovat sisutusarkkitehtonisesti suunniteltuja ja koristeltuja toimistohuoneita, joissa esimerkiksi käytetään aiheen liittyvää kulttuurihistoriallista museo- ja koriste-esineistöä.
Historia > Kabinetilla tarkoitetaan myös:

Hallituksen ministeriryhmää (kuten. Marinin kabinettia).
Oppositiopuolueen kabinettiryhmää kutsutaan Britanniassa nimellä varjohallitus.
Kalle Hyvärinen

Kalle Hyvärinen (19. maaliskuuta 1885 Suonenjoki – 20. joulukuuta 1953 Helsinki) oli suomalainen osuusliikejohtaja.
Työläisperheeseen syntynyt Hyvärinen joutui lähtemään jo varhain ansiotöihin ja suoritti kansakoulun vasta 21-vuotiaana sahatyömiehenä. Hän valmistui Kotkan kauppakoulusta vuonna 1909 ja täydensi tietojaan itseopiskelun avulla.
Hyvärinen työskenteli osuuskauppojen myyjänä ja konttoriapulaisena Leppävirralla ja Helsingissä vuosina 1909–1912 sekä johtajana Auran Osuuskaupassa, Osuusliike Työkansassa ja Osuustukkukaupan Kuopion konttorissa vuosina 1913–1921. Hän hoiti Kulutusosuuskuntien Keskusliiton (KK) neuvontosastoa vuosina 1922–1926 ja toimi Viipurin Osuusliikkeen toimitusjohtajana vuosina 1926–1944. Hyvärisen aikana Viipurin Osuusliikkeestä kehittyi Elannon jälkeen Suomen toiseksi suurin osuuskauppa. Toisen maailmansodan jälkeen hän työskenteli KK:n eri tehtävissä, kuului sen johtokuntaan ja hallintoneuvostoon sekä vakuutusyhtiö Kansan hallintoneuvostoon.
Hyvärinen työskenteli Savon Työmies -lehden päätoimittajana vuonna 1920, toimitti Työtoveri-lehteä vuosina 1924–1926 ja oli Osuusliike-lehden päätoimittaja vuosina 1925–1926. Hän toimi KK:n osuuskauppakoulun ja Työväen Akatemian opettajana vuosina 1922–1926.
Hyvärinen liittyi Suomen Sosialidemokraattiseen Puolueeseen ennen vuoden 1905 suurlakkoa. Hän oli Viipurin kaupunginvaltuuston ja kaupunginhallituksen jäsen, hoiti erilaisia luottamustehtäviä sekä osallistui teatteri- ja radiotoimintaan.
Juudan leijona

Juudan leijonaa esittävä patsas synagogan pihalla Floridassa
Juudan leijona on symboli, jolla viitataan juutalaisuudessa Juudan heimoon  ja kristinuskossa Jeesukseen .  Etiopian historiassa Juudan leijona oli Salomonin dynastian yksi arvonimistä.  Rastafarit kutsuvat keisari Haile Selassieta Juudan kuninkaaksi.
Jussi Pesonen (toimitusjohtaja)

Jussi Heikki Pesonen (s. 24. marraskuuta 1960 Helsinki) on suomalainen diplomi-insinööri, joka toimi metsäteollisuusyhtiö UPM:n toimitusjohtajana 2004-2023.
Ura

Pesonen on valmistui prosessitekniikan diplomi-insinööriksi Oulun yliopistosta vuonna 1988. Hän aloitti UPM:n palveluksessa vuonna 1987 ja toimi UPM:n johtotehtävissä neljällä eri tehdaspaikkakunnalla Suomessa ja Isossa-Britanniassa. Hän toimi myös yhtiön sanomalehtipaperit-tuoteryhmän ja paperitoimialojen johtajana.  Vuosina 2001–2004 Pesonen toimi UPM:n operatiivisista toiminnoista vastaavana varatoimitusjohtajana ja yhtiön toimitusjohtajaksi hänet valittiin tammikuussa 2004. Jussi Pesonen siirtyi eläkkeelle vuoden 2024 alusta.
Pesosen johdolla UPM määritteli strategiaansa uudelleen paperin kulutuksen supistuessa Euroopassa. Pesosen aikana toiminta laajentui perinteisen eurooppalaisen kotimarkkinan ulkopuolelle ja yhtiön aseman vahvistui itsekiinnittyvissä tarroissa, sellussa, energialiiketoiminnoissa ja biopolttoaineissa puupohjainen uusiutuva diesel mukaan lukien.
Jussi Pesonen toimi mm. Euroopan paperiteollisuusjärjestö CEPI:n (Confederation of European Paper Industries) hallituksen puheenjohtajana 2012-2013 ja hallituksen jäsenenä 2004-2023, Metsäteollisuus ry:n hallituksen puheenjohtajana vuosina 2006–2008 ja 2014–2017, Keskinäinen Eläkevakuutusyhtiö Ilmarisen hallituksen puheenjohtajana vuosina 2012-2015,  Keskuskauppakamarin ja Kansainvälisen kauppakamarin Suomen osaston (ICC Finland) hallitusten puheenjohtajana vuosina 2017–2021 ja Maailman kestävän kehityksen yritysneuvoston WBCSD:n (World Business Council for Sustainable Development) Forest Solutions Groupin toisena puheenjohtajana vuosina 2014–2015.
Metsäteollisuuden etujärjestöjen johtajana Pesonen korosti teollisuudenalan hyvää ympäristösuorituskykyä sekä tulevaisuudenmahdollisuuksia osana biotalouden kehitystä.
Jussi Pesosen isä oli teollisuusneuvos Jori Pesonen.
Kama (täsmennyssivu)

Kama tarkoittaa seuraavia asioita:
Kama, virolainen talkkuna
Kama, joki Itä-Euroopassa Venäjällä
Kama, eräs kobujutsu-ase
Kama, kaupunki Japanissa Fukuokan prefektuurissa.
KaMa, kankaanpääläinen pesäpalloseura
Waffen-SS-vuoristodivisioona Kama, lyhytikäinen Waffen-SS-vapaaehtoisdivisioona Bosnian muslimeille
Kama, sukunimenä:
Kaido Kama (s. 1957), virolainen poliitikko, ministeri, luonnonsuojelija ja opettaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kama”, voi hakea sivunnimihaulla, laajalla sivunnimihaulla tai tekstihaulla.
Kalle Hyötynen

| Kalle Hyötynen> Tampereen kaupunginvaltuutettu |
| --- | --- |
 2013 – kesäkuu 2018  
Vasemmistoliiton 3. varapuheenjohtaja
 2013–2016  
Henkilötiedot
Ammatti:  kirvesmies, järjestöasiantuntija, poliitikko, muusikko
Tiedot
Puolue:  Vasemmistoliitto
Kalle Hyötynen on Julkisten ja hyvinvointialojen liitto JHL:n järjestöasiantuntija ja entinen Vasemmistoliiton kunnallispoliitikko. Hän on koulutukseltaan mittakirvesmies.
Hyötynen oli Tampereen kaupunginvaltuuston varajäsen 2009–2012 ja kaupunginvaltuuston jäsen 2013 – kesäkuu 2018. Hän oli Vasemmistoliiton 3. varapuheenjohtaja 2013–2016. Hyötynen oli Vasemmistoliiton ehdokkaana vuoden 2021 kuntavaaleissa Akaan valtuustoon, mutta häntä ei valittu.
Kalle ”Calle” Hyötynen oli Poikkeustila-yhtyeen ja Kaaos-yhtyeen jäsen 1980-luvulla ja vuonna 1985 perustetun Nuket-yhtyeen solisti. Calle Hyötynen lauloi Colme cowboyta ‎-yhtyeen albumilla Kuuden tähden hotelli (1998) ja Erkki Johannes Kauhasen omakustanteella Stadin styget (2004).
Kama Chinen

Kama Chinen (10. toukokuuta 1895 – 2. toukokuuta 2010) oli japanilainen nainen, joka oli 11. syyskuuta 2009 – 2. toukokuuta 2010 välisenä aikana maailman vanhin elossa oleva henkilö jonka elinikä varmuudella pystyttiin todistamaan. Hän peri maailman vanhimman ihmisen tittelin Yhdysvaltain Gertrude Bainesin kuoleman jälkeen. Hän on tilastojen mukaan 28. vanhin koskaan elänyt henkilö, tosin hänen edellään on muutama kiistanalainen tapaus. Chinenin kuoleman jälkeen maailman vanhimman elossa olevan ihmisen titteli siirtyi Ranskan Eugénie Blanchardille (1896–2010).
Jvg.fi

| jvg> fi JVG |
| --- | --- | --- |

Studioalbumin tiedot
 Julkaistu: CD: 30. toukokuuta 2012 LP: 28. kesäkuuta 2013
 Formaatti: CD, LP
 Tuottaja(t): Aksim, Asfalttisoturi, Icedog, TK, Sakke, Streetkobra, Ercola, The Graphiks, Bommitommi
 Tyylilaji: rap
 Levy-yhtiö: Monsp Records
JVG:n muut julkaisut
| Mustaa kultaa 2011 | jvg.fi 2012 | Voitolla yöhön 2014 |
Jvg.fi (tyyliteltynä jvg.fi) on rap-duo JVG:n toinen studioalbumi. Se julkaistiin Monsp Recordsin kautta 30. toukokuuta 2012. Se nousi yhtyeen edellisen albumin tapaan suoraan Suomen virallisen albumilistan kärkeen.
Taustaa

Monsp Records julkaisi 20. maaliskuuta 2012 tiedotteen, jossa kerrottiin yhtyeen nimen lyhentyneen muotoon JVG. Samassa tiedotteessa kerrottiin myös albumin julkaisuajankohta. VilleGalle kertoi myös samassa tiedotteessa albumin tuotantopuolen olevan osittain samaa kuin edellisellä Mustaa kultaa -albumilla. Uusista tuottajista hän mainitsi Kemmuru-yhtyeen Aksimin. 28. maaliskuuta 2012 YouTubessa julkaistiin musiikkivideo kappaleesta "Ei sul riitä". Videolla nähdään entinen jääkiekkoilija Esa Tikkanen. "Ei sul riitä" ei kuitenkaan ole mukana albumilla. Albumin ensimmäinen näytekappale "Karjala takaisin" vuosi YouTubeen liveversiona maaliskuussa 2012. Monsp Records julkaisi kappaleen YouTubessa 16. huhtikuuta 2012. Kappaleella vierailee Freeman, ja siitä julkaistiin musiikkivideo toukokuussa 2012. Albumin toinen single "Kran Turismo" julkaistiin YouTubessa 11. toukokuuta 2012. Kappaleella vierailee reggaeartisti Raappana. Albumin kappaleesta "Töttöröö" julkaistiin musiikkivideo heinäkuun puolessavälissä 2012. Sillä vierailevat Ruudolf ja Karri Koira. Kolmantena musiikkivideona julkaistiin kappale "Kran Turismo". Kappaleen musiikkivideo on koottu JVG:n livetallenteista. YleX -radiokanava otti "Teemu ja Jari" -kappaleen soittolistalleen 8. syyskuuta 2012. Jvg.fi -albumista julkaistiin 300 kappaleen vinyylipainos 28. kesäkuuta 2013.
Kappaleet

Kuohkeet vaahtoo – 2.45
Töttöröö – 3.59  (mukana Ruudolf & Karri Koira)
Kyl sä tiiät – 3.34  (mukana Juno)
Lyijyy – 2.30
Sun stiflat – 3.17  (mukana Heikki Kuula & Sini Sabotage)
Kran Turismo – 3.22  (mukana Raappana)
Teemu ja Jari – 2.43
Karjala takaisin – 3.14  (mukana Freeman)
Skimbaa – 3.29
Jobeissa – 3.06  (mukana Hätis)
Hesast Stadiin – 4.12  (mukana Super Janne & Paperi T)
Miesjuustot – 4.03  (mukana Heikki Kuula)
Soitellaan – 3.36
Biitit

Aksim: 1, 5, 11, 12
Asfalttisoturi & Icedog: 2
TK: 3, 4
Sakke: 6, 7, 8
Streetkobra & Ercola: 9
The Graphiks: 10
Bommitommi: 13
Samplet

"Töttöröö" sisältää samplen Imaginationin kappaleesta "Music & Lights".
Mighty Morphin Power Rangersin zordit

Mighty Morphin Power Rangersissa teemoina zordeissa käytettiin esihistoriallisia, myyttisiä ja nykyaikaisia eläimiä. Zordien kuvamateriaali otettiin Super Sentai -sarjoista Kyōryū Sentai Zyuranger, Gosei Sentai Dairanger ja Ninja Sentai Kakuranger. Zordit oli valmistanut viisas Ninjor, jolta olivat myös peräisin rangereiden voimakolikot ja Alien Rangereiden Battleborgit.